Kriminalforsorgen fungerer også under konflikt – 365Nyheder.dk
Kriminalforsorgen fungerer også under konflikt
Af Rolf Larsen - 12/03/18 7:31
Det bliver ikke sådan, at fangerne i landets fængsler og arresthuse bliver lukket ud, eller ikke får mad og andre vigtige ting i tilfælde af en konflikt.
Der kunne måske godt være en enkelt eller to blandt landets indsatte som kunne ønske sig, at en konflikt i det offentlige ville betyde, at landets fanger blev lukket ud i friheden. Men sådan bliver det ikke. Kriminalforsorgens basisdrift fortsætter nemlig under en mulig konflikt. Til gengæld sættes det sociale arbejde, undervisning og sagsbehandling på vågeblus.